Motorsport: Almal kan Jaguar Simola Hillclimb kyk … | Maroela Media
Die Jaguar Simola Hillclimb-organiseerders doen alles in hul vermoë om besoekers se veiligheid by die 2018-byeenkoms te verseker. Die geleentheid is vanjaar kontantloos. Met die aankoop van ŉ kaartjie kry jy ŉ armbandjie met ŉ RFID-skyfie in. Algemene toegangskaartjies sluit ŉ Howler Loaded-kaartjie in wat jy teen R10 moet aankoop.
Alle aankope by die byeenkoms kan dan met die skyfie per kaart gekoop word. Die kaart kan te eniger tyd met ŉ debiet- of kredietkaart of kontant herlaai word. Oortollige geld kan drie dae ná die byeenkoms gewissel word.
Mense wat nie vanjaar se byeenkoms kan bywoon nie, sal al die aksie aanlyn kan aanskou. Daar is twee kanale vir dié doel:
Ses kameras sal strategies om die 1,9 km-roete geplaas word sodat kykers al die aksie kan sien. Daar sal tydkaarte en puntelyste wees sodat ŉ mens nie hoef te raai wie is wie en hoe vinnig hulle die bult uitklim nie. Bekende Suid-Afrikaanse sportaanbieder Arnold Geerdts sal regstreeks kommentaar lewer oor die drie dae.